Neill Blomkamp - Wikipedia
Neill Blomkamp (1979-) is ’n Suid-Afrikaanse rolprentregisseur wat as agttienjarige na Kanada emigreer. In Hollywood is hy verantwoordelik vir spesiale effekte en word hy 'n regisseur en draaiboekskrywer. Hy is veral bekend vir die wetenskapfiksie-lokettreffer District 9 (2009), ’n aanpassing van sy voorafgaande kortprent Alive in Joburg (2006), en vir die wetenskapfiksie-aksieriller Elysium (2013).
Neill Blomkamp in 2009
Time het hom as een van die 100 mees invloedryke mense van 2009 aangewys. Forbes-tydskrif het hom as die 21ste beroemdste persoon uit Afrika gelys.
Blomkamp is op 17 September 1979 in Johannesburg gebore. Hy word aan die Redhill-privaatskool opgelei, waar die akteur Sharlto Copley ook studeer, en met wie hy later verskeie kere saamgewerk het. Op 18 verhuis en sy familie na Vancouver in Kanada.
Hy begin sy loopbaan in die TV- en rolprentbedryf in 1997 as 'n 3D-animator vir die wetenskapfiksie-reeks Stargate SG-1. In 1999 was hy vir die animasie van die TV-film Aftershock: Earthquake in New York verantwoordelik.
Blomkamp maak sy debuut as regisseur in 2004 met die kortfilm Tetra Vaal, 'n film oor 'n robot. Hy het die kortfilm Crossing the Line (2008) in samewerking met regisseur Peter Jackson gemaak.
Hy maak egter sy deurbraak as regisseur in 2009 met die fliek District 9, waarvoor hy grootliks by die publiek bekend is. Hy het beide 'n Academy Award- sowel as 'n Golden Globe-nominasie vir die prent ontvang.
Blomkamp se vrou, Terri Tatchell in 2009
2004: Tetra Vaal
2006: Adicolor Yellow
2008: Crossing the Line
↑ "Neill Blomkamp". MovieMaker. Besoek op 7 Mei 2010.
Ontsluit van "https://af.wikipedia.org/w/index.php?title=Neill_Blomkamp&oldid=1900036"
Last edited on 30 Januarie 2019, at 20:36